《和帝城春望》
明代·陈是集

四方辑玉远来通，日出瞳眬瑞霭红。阊阖晓开仙作仗，蓬莱春拥酒方中。

农桑正尔勤忧暵，礼乐还须助即戎。绘得流民诗并献，沨沨太史诵清风。

作者简介：陈是集，字虚斯（一作期），号筠似，别号双峰居士，晚曰忍辱道人。琼山（今属海南）人，一作文昌（今属海南）人。明熹宗天启元年（一六二一）举人，明思宗崇祯四年（一六三一）进士。九年（一六三六）授中书舍人，出使蜀粤诸王。既复命，被人嫁祸而入狱，会赦得免。明桂王永历元年（一六四七），郡邑多事，遁居乡里。清兵占琼，绝粒而亡。著有《南溟诗集》、《中秘稿》。